Jan Kempdorp: Vier uit skool, koshuis geskors | Maroela Media
Sydney Stander, woordvoerder van die provinsiale onderwysdepartement, het aan Maroela Media bevestig dat die vier seuns, tussen 14 en 19 jaar oud, uit die skool en koshuis geskors is na verlede Sondag se beweerde voorval.
Volgens Stander het die leerlinge oor die naweek die klagstaat ontvang en opdrag gekry om voor 'n dissiplinêre komitee te verskyn. Die vier seuns het nie Maandag na die skool en koshuis teruggekeer nie. Stander het gesê die dissiplinêre proses vind onafhanklik van die strafregtelike proses plaas.
Die vier seuns het Vrydag in die Jan Kempdorp-landdroshof verskyn en is op borgtog van R1 000 elk vrygelaat. Hulle moet op 5 Maart weer in die hof verskyn.
Die seuns het na bewering verlede Sondagaand omstreeks 21:30 die 18-jarige slagoffer se kamer betree. Hulle het glo as deel van 'n ontgroeningsproses hom kaal uitgetrek, sy hande en voete vasgebind en hom op sy maag op die bed laat lê. Hy is glo met skeerroom gespuit en met 'n vreemde voorwerp gesodomiseer.
Lees alle vorige berigte oor Jan Kempdorp op Maroela Media.
Parmalat herroep appelsap
Dis reg so. Hulle moet sommer die ouers ook bietjie op check…
Dankie tog, die eerste stap van reg en geregtigheid het plaasgevind. Mens kan nie net 'n ander verkrag en dink jy kan daarmee wegkom nie. Hulle verdien om swaar gestraf te word.
Mooi so nou hoef niemand by die skool of koshuis verder met die barbare te sukkel nie. Ons onderwysers werk alreeds hard, hulle het nie nodig om met sulke gemors te sukkel nie. Ja, ek dink dis nodig om bietjie die ouers en agtergrond tuis ook onder die vergrootglas te plaas.
weet ouers kry die skuld vir alles , gee bietjie vriende , die duiwel , skool ens die skuld
Volgens die berig op e-nuus, is al 4 wit. TOG, op die video, is daar baie duidelik swart kinders wat saam met die wittes deelneem. Dus is dit nie rassisme nie. Gaan die ander ook gestraf word, of net die wit teikens? Anders is dit mos nie regverdig nie? Of verwag ek te veel van die skoolraad en owerhede?